## LOGO

Aanaar kieldâst láá uuccâmnáál 1.10.2021 - 20.10.2021 koskâsii ääigi

**Kyehti aldatipšoo tooimâ Palvâlemkuávdáš Koivikkon**

Tooimâi soijimsaje lii taan tove Palvâlemkuávdáš Koivikko. Paargon puáhtá kulluđ meid porgâm Maadâ-Aanaar kuávlu kieddipargoost. Pargoäigivyehhin lii pajepargo já pargo lii kuulmâvuárupargo. Tohálâšvuotâiähtun lii paargon hiäivulâš sosiaal- já tiervâsvuotâsyergi vuáđutođhos tâi eres västideijee tođhos. Pargo váátá naavcâ jiečânâs porgâmân, viärmádâh- já tiimipargotááiđuid sehe aktiivlii pargovyevi. Vyeijimorttâ lii velttidmettum. Aanaar kieldâ lii suovâttes pargosiärvus. Toomah tiävdojeh 1.12.2021 rääjist tâi sopâmuš mield.

Pargokuáhtásâš pälkki lii 2207,18. Lasseen máksojeh KVPIS miäldásiih hiäđuh já Aanaar-lase 3 %. Tooimâin nuávdittuvvoo 4 mánuppaje keččâlemäigi. Ovdil tooimâ vuástáväldim kalga väljejum olmooš toimâttiđ tuhhiittettee tuáhtártuođâštus (T-luámáttâh) tiervâsvuotâtilestis sehe njuámmootavdâlaavâ (1227/2016) 48 § miäldásâš tuođâštus hiäivulâšvuođâst.

Lasetiäđuid addel pyecceetipšoo Marjo Onnela, puh. 040 648 7354 tâi ávustipšo hovdâ Mirja Laiti, puh. 040 844 5627.

Toimáid occoo nuuvt, ete ucâmuš kuáđđoo Aanaar kieldâ šleđgâlii pargouuccâmpalvâlusân čujottâsâst [www.kuntarekry.fi](http://www.kuntarekry.fi). Jis ij lah máhđulâš toohâđ šleđgâlii ucâmuš, te ucâmuš kalga toimâttiđ poostâ peht: Inarin kunta, Sosiaali- ja terveysosasto/ Avohoidon johtaja Mirja Laiti, Piiskuntie 2, 99800 Avveel. Kovertân merkkim: "hakemus toimeen".

Tohálâšvuođâ čäittee tuođâštusâid sehe eres tuođâštusâid, moid occee haalijd keessiđ, kalga lahteđ Kuntarekry ucâmušân tâi vuolgâttiđ sierâ paajaabeln mainâšum postâčujottâsân.

1.10.2021 Ávustipšo hovdâ